ปกติเป็นคนถ่ายยากค่ะแต่ถ่ายยากไม่ได้ลำบากคือ ไม่ได้ปวดถ่ายแล้วถ่ายไม่ออกจนหน้ารำคาญ แต่แค่สังเกตว่าตัวเองถ่ายไม่บ่อยเลยพึ่งสังเกตตัวเองช่วงหลัง เคยถ่ายมีเลือดสด แต่ครั้งเดียว แค่หยดตามอุจาระ แล้วก็เว้นไปปี ก็มาถ่ายมีเลือดอีกเหมือนเดิมหยดหลังอุจาระเสร็จ แต่เว้นระยะเป็นปี คือทุกครั้งที่ถ่ายแล้วเลือดสดตามหลังคือครั้งเดียว ไม่ใช่ทั้งวัน แล้วก็สังเกตว่ามีติ่งขึ้นมาที่รูทวาร ติ่งนิ่ม ไม่มีอาการเจ็บใดๆ ก่อนหน้านี้เคยมีติ่งที่หดกลับเองได้ค่ะ มีอาการคัน แสบ พอติ่งยื่นออกมากลับไม่มีอาการใดๆ ปกติเป็นคนไม่ค่อยดื่มน้ำ ถ่ายยาก ช่วงนี้ถ่ายถี่ขึ้น เพราะ ลองกินน้ำ แต่ลักษณะอุจาระ ก็จะเหมือนกินผักบุ้งก็ยังเป็นผักบุ้งแต่ช้ำ ข้าวไร้เบอรี่ก็ยังเป็นเม็ด แบบนี้อาการมะเร็งลำไส้มั้ยคะ
สวัสดีค่ะ อาการมีติ่งที่รูทวาร ไม่เจ็บดังกล่าวมานั้น อาจจะเกิดมาจากริดสีดวงทวารหนัก ซึ่งเป็นภาวะที่เป็นสาเหตุได้บ่อย อาจจะสัมพันธ์กับการท้องผูกบ่อยๆอุจจาระแข็งได้ สาเหตอื่นๆเช่นหูดหงอนไก่ อาการจะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง หรือเเป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ เป็นเนื้องอกหรือมะเร็งของลำไส้ตรงหรือทวารหนัก เป็นต้นในเบื้องต้นดื่มน้ำมากๆ รับประทานผักและผลไม้เพื่อช่วยในการขับถ่าย ขับถ่ายทุกวันให้เป็นเวลา แต่หากมีติ่งที่ขยายขนาดขึ้นเร็ว เจ็บเยอะ ถ่ายมีเลือดปน ควรไปพบแพทย์เพื่อตรวจเพิ่มเติม